ΓΡΑΠΤΗ ΕΡΩΤΗΣΗ E-2321/02

υποβολή: Stavros Xarchakos (PPE-DE)και Ioannis Marnos (PPE-DE) προς την Επιτροπή

(26 Ιουλίου 2002)

Θέμα: Έκθεση του Συμβουλίου της Ευρώπης για τη διαφθορά στην ελληνική δημόσια διοίκηση

Έκθεση Επιθεωρητών του Συμβουλίου της Ευρώπης που αναφέρεται σε φαινόμενα διαφθοράς της ελληνικής δημόσιας διοίκησης διαπιστώνει ευρύτατες σχέσεις διαπλοκής μεταξύ μεγάλων οικονομικών συμφερόντων και πολιτικής που ευνοούν πρακτικές διαφθοράς, όπως αναφέρει το κείμενο. Οι συντάκτες της εν λόγω έκθεσης παρέμειναν επί μακρό χρονικό διάστημα στην Ελλάδα και επεσκέφθησαν πολλούς ελληνικούς δημόσιους οργανισμούς και δημόσιες επιχειρήσεις, ενώ στις παρατηρήσεις τους σημειώνεται και ότι οι κοινοτικές επιχορηγήσεις και τα μεγάλα προγράμματα για την αξιοποίηση ακινήτων, τα οποία συνδέονται με τους Ολυμπιακούς Αγώνες του 2004, δημιουργούν ευνοϊκό έδαφος για την καλλιέργεια πρακτικών διαφθοράς. Επίσης τονίζεται η ύπαρξη μορφών διαφθοράς μεγάλης κλίμακας που έχουν σχέση με διεθνή κυκλώματα τα οποία συνδέονται πιθανόν με εκείνα του οργανωμένου εγκλήματος (λαθρομετανάστευση, πορνεία, κάρτες παραμονής αλλοδαπών κ.ά.).

Γνωρίζει η Επιτροπή τις παρατηρήσεις της έκθεσης αυτής· Ποια είναι η άποψή της για το επίπεδο της διαφθοράς της ελληνικής δημόσιας διοίκησης· Ποια στοιχεία διαθέτει αναφορικά με τα φαινόμενα διαφθοράς στη χρήση των κοινοτικών κονδυλίων στην Ελλάδα, αλλά και σε σύγκριση με άλλες χώρες μέλη που λαμβάνουν αντίστοιχες κοινοτικές ενισχύσεις με σκοπό τη σύγκληση των οικονομιών τους·

Απάντηση της κ. Schreyer εξ ονόματος της Επιτροπής

(15 Οκτωβρίου 2002)

Τα Αξιότιμα Μέλη του Κοινοβουλίου μάλλον αναφέρονται στην αξιολόγηση της Ελλάδας η οποία πραγματοποιήθηκε από την Ομάδα κρατών κατά της διαφθοράς (Group of States against Corruption ή GRECO), που λειτουργείπό την αιγίδα του Συμβουλίου της Ευρώπης και φροντίζει για τη διενέργεια ερευνών από εμπειρογνώμονες προερχόμενους από άλλες χώρες μέλη. Η κατάσταση στην Ελλάδα αξιολογήθηκε από επιθεωρητές από την Πορτογαλία και τη Σλοβενία, οι οποίοι επισκέφτηκαν την Ελλάδα το Νοέμβριο του 2001. Η GRECO ενέκρινε την έκθεση που προέκυψε από την επίσκεψη αυτή κατά την ένατη ολομέλειά της τον Μάιο του 2002. Παρόλα αυτά, οι ελληνικές αρχές εξακολουθούν να μην έχουν άρει τον απόρρητο χαρακτήρα της έκθεσης, με αποτέλεσμα η GRECO να μην την έχει ακόμη δημοσιοποιήσει στην ιστοσελίδα της. Κατά συνέπεια, η Επιτροπή αδυνατεί να τη σχολιάσει περαιτέρω.

Κατά δεύτερον, η Επιτροπή διαβεβαιώνει τα Αξιότιμα Μέλη του Κοινοβουλίου για την αποφασιστικότητά της να αποτρέπει και να πατάσσει κάθε μορφή διαφθοράς σε όλα τα επίπεδα, τόσο στο εσωτερικό της Ένωσης όσο και στο πλαίσιο των ευρωπαϊκών θεσμικών οργάνων. Η πολιτική της Ένωσης για την καταπολέμηση της διαφθοράς στηρίζεται κυρίως σε νομικά κείμενα που εμπίπτουν στο ποινικό δίκαιο κι έχουν θεσπισθεί βάσει του Τίτλου VI της συνθήκης για την Ευρωπαϊκή Ένωση(1) (πρώην άρθρο K.3 της συνθήκης του Μάαστριχτ). Η Ελλάδα έχει κυρώσει και τα τρία αυτά νομικά κείμενα κατά της διαφθοράς. Παρόλα αυτά, η Επιτροπή δεν έχει ως ρόλο να καταρτίζει καταλόγους ή δείκτες σχετικά με την έκταση της διαφθοράς σε ορισμένα κράτη μέλη και γνωρίζει πολύ καλά ότι τέτοιου είδους κατάλογοι δεν μπορούν παρά να αποτελούνποκειμενικές εντυπώσεις, εξαρτώμενες από τις παραμέτρους και τις ενδείξεις που χρησιμοποιούνται για τον σκοπό αυτό. Ωστόσο, χρήσιμες πληροφορίες για το συγκεκριμένο θέμα παρατίθενται στην έκθεση προόδου σχετικά με την καταπολέμηση του οργανωμένου εγκλήματος την οποία καταρτίζει ετησίως η Ευρωπαϊκή Αστυνομική Υπηρεσία (Europol).

Σε ό,τι αφορά τηνποτιθέμενη διαφθορά που χαρακτηρίζει τη χρήση των κοινοτικών κονδυλίων στην Ελλάδα, επισημαίνεται ότι οι κανονισμοί που ισχύουν για τους διάφορους τομείς καθώς και οι οριζόντιοι κανονισμοί για την προστασία των οικονομικών συμφερόντων των Ευρωπαϊκών Κοινοτήτων προβλέπουν ότι τα κράτη μέλη οφείλουν να διαβιβάζουν στην Επιτροπή (συγκεκριμένα, στηνπηρεσία OLAF) τα στοιχεία που κρίνονται χρήσιμα και τα οποία βρίσκονται στη διάθεση των κρατών μελών σχετικά με την καταπολέμηση της απάτης, της διαφθοράς και κάθε άλλης παράνομης δραστηριότητας η οποία επηρεάζει τα οικονομικά συμφέροντα των Κοινοτήτων. Παρόλα αυτά, τα κράτη μέλη δεν είναιποχρεωμένα να διαβιβάζουν στην Επιτροπή (στηνπηρεσία OLAF) στοιχεία σχετικά μεποθέσεις διαφθοράς στις οποίες εμπλέκονται εθνικοί κρατικοίπάλληλοι, δεδομένου ότι τέτοιου είδους πράξεις συνιστούν παραβίαση της εθνικής νομοθεσίας. Οιπάλληλοι που εργάζονται σήμερα στην OLAF δεν πιστεύουν ότι έχουν λάβει κατά το παρελθόν οποιαδήποτε στοιχεία σχετικά με φαινόμενα διαφθοράς στη χρήση κοινοτικών κονδυλίων στην Ελλάδα. Κατά συνέπεια, η Επιτροπή δεν είναι σε θέση να εκπονήσει συγκριτική μελέτη, καθώς δεν διαθέτει τα στοιχεία που θα ήταν απαραίτητα για τον σκοπό αυτό.

Σχετικά με το ίδιο θέμα, η Επιτροπή θα ήθελε να επιστήσει την προσοχή των Αξιότιμων Μελών του Κοινοβουλίου στην ετήσια έκθεση την οποία συντάσσει σχετικά με την προστασία των οικονομικών συμφερόντων των Κοινοτήτων και την καταπολέμηση της απάτης(2), η οποία περιλαμβάνει χρήσιμες πληροφορίες γενικού χαρακτήρα, παραδείγματος χάρη για τις έρευνες στον τομέα των διαρθρωτικών ταμείων και των ταμείων συνοχής, καθώς επίσης επισκόπηση των μέτρων κατά της απάτης που θεσπίζουν τα κράτη μέλη.

Τέλος, για την περίοδο προγραμματισμού 2000-2006, ο κανονισμός (ΕΚ) του Συμβουλίου αριθ. 1260/1999 της 21ης Ιουνίου 1999 περί γενικών διατάξεων για τα διαρθρωτικά ταμεία(3) προβλέπει τη συγκρότηση ενισχυμένων μηχανισμών σχεδιασμού, παρακολούθησης και επαλήθευσης, με σκοπό τη βελτίωση της χρησιμοποίησης των εν λόγω ταμείων.

(1) (Πρώτο) πρωτόκολλο της Σύμβασης για την προστασία των οικονομικών συμφερόντων των Ευρωπαϊκών Κοινοτήτων (σύμβαση PIF), της 27ης Σεπτεμβρίου 1996, Σύμβαση για την καταπολέμηση της δωροδοκίας στην οποία ενέχονταιπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης, της 26ης Μαΐου 1997, και το Δεύτερο πρωτόκολλο της σύμβασης PIF, της 19ης Ιουνίου 1997.

(2) COM(2002)348.

(3) ΕΕ L 161 της 26.6.1999, σελ. 1.